  Туспуктэм: freepik.com Наталия Сильвестрова 2023-тӥ ар кутсконысен Удмуртиын шыр висёнэн 26 адями черлаз. Укмысэз учыр Ижкарын пусъемын. Со сярысь элькун кивалтэтлэн тӧроезлэн воштӥсез Эльвира Пинчук телеграм-каналаз ивортӥз. Адямиос ӵемысь омыр пыр, вирусэн ӵош тузонэз шокчыса, черлало. Озьы ик сад-бакчаын ужам бере киосты миськытэк висёнэз кутыны луэ. Шыр висёнэн черламъёслэн мугоразы горд пужы потэ, интоксикация луэ, вирсэръёс но пекляос висьыны кутско, адями ассэ урод шӧдэ. Кутсконаз висён тодметъёс шокан пыр паласькись вирус инфекциен висемлэсь уг висъясько. Но висёнэз аналтыса, адями шугмыны но кулыны быгатоз   Черлэсь утиськон понна тузон пурӟон интыосын маскаен но перчаткиосын ужано, киосты ӵемгес миськоно, сиён-юонэз йырйиськисьёслы сузёнтэм интыосын возёно. Кылем арын быдэс ар ӵоже 797 черлан учырез пусйизы, 2021-тӥ арен ӵошатыса, со 2,8 процентлы тросгес. Тодэ вайытом, Ижкарысь вож интыосты лемтейёслэсь но шыръёслэсь тазатыны оштолэзьлэн кыкетӥ ӝыныяз кутскозы. Тегъёс: Тазалык тазалыкезутён Удмуртия  